S-1168/2020

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 11. febrúar 2020, á hendur:

„S-kk-þgf Þ-kk-þgf G-kk-þgf, […] fyrir eftirtalin brot framin í Reykjavík:

I.

Þjófnað með því að hafa:

1. Föstudaginn 23. ágúst 2019, í verslun Super 1, Hallveigarstíg 1, farið með varning að fjárhæð kr. 2.288, framhjá afgreiðslukössum verslunarinnar, án þess að greiða fyrir.

[...]

Telst þetta varða við 1. mgr. 244. gr. almennra hegningarlaga nr. 19/1940.

2. Þriðjudaginn 14. maí 2019, farið inn í verslun Krónunnar, Fiskislóð 15, og stolið 5 stk. af Sweet Bunny hárvítamínum, samtals að verðmæti kr. 17.495.

[...]

Telst þetta varða við 1. mgr. 244. gr. almennra hegningarlaga nr. 19/1940.

3. Miðvikudaginn 24. apríl 2019, farið inn í verslun Bónus í Kringlunni, og stolið 6 stk. af kardimommudropum, samtals að verðmæti kr. 1.734.

[...]

Telst þetta varða við 1. mgr. 244. gr. almennra hegningarlaga nr. 19/1940.

4. Laugardaginn 6. júlí 2019, farið inn í starfsmannaaðstöðu BSÍ, Vatnsmýravegi 10, og stolið seðlaveski að óþekktu verðmæti.

[...]

Telst þetta varða við 1. mgr. 244. gr. almennra hegningarlaga nr. 19/1940.

II.

Hylmingu, með því að hafa miðvikudaginn 20. mars 2019, utandyra að gistiskýlinu Lindargötu 48, haft í vörslum sínum grænt reiðhjól og haldið því frá lögmætum eigendum sínum, en ákærða hlaut að vera ljóst að um þýfi væri að ræða en hjólinu var stolið úr geymslu að […] í Reykjavík aðfaranótt þriðjudagsins 19. mars 2019.

[...]

Telst háttsemi þessi varða við 1. mgr. 254. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst vægustu refsingar sem lög leyfa.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur […] 1987. Samkvæmt framlögðu sakavottorði, dagsettu 3. febrúar 2020, á ákærði að baki nokkurn sakaferil, eða allt aftur til ársins 2008. Ákærði var dæmdur í 4 mánaða fangelsi, skilorðsbundið í 3 ár fyrir fjársvik með dómi Héraðsdóms Reykjavíkur 26. júní 2012. Skilorð þess dóms var dæmt upp með dómi Héraðsdómi Vesturlands 22. nóvember 2013, hvar ákærði var dæmdur í 6 mánaða fangelsi, þar af 3 mánuði skilorðsbundið í fangelsi fyrir hylmingu og þjófnað. Skilorðsbundinn hluti síðastgreinds dóms var svo dæmdur með í dómi Héraðsóms Reykjavíkur 21. september 2016, þar sem ákærða var gerð 7 mánaða fangelsisrefsing, en þar af voru 6 mánuðir skilorðsbundnir í 2 ár, fyrir akstur sviptur ökuréttindum. Að öðru leyti hefur sakaferill ákærða ekki áhrif við ákvörðun refsingar nú.

Ákærða er nú í þriðja sinn gerð refsing fyrir þjófnað og í annað sinn fyrir hylmingu, allt innan ítrekunartíma í skilningi 71. gr. almennra hegningarlaga nr. 19/1940.

Til refsimildunar horfir skýlaus játning ákærða á öllum stigum málsins og sú staðreynd að brot þau sem ákærði er sakfelldur fyrir í máli þessu ná öll til minniháttar verðmæta. Einnig er virt hegðun ákærða að undanförnu, en ákærði hefur framvísað vottorðum um að hann hafi sótt langtímameðferð við fíknivanda sínum og að hann búi nú á áfangaheimili þar sem honum gengur vel að fóta sig. Vísast að þessu leyti til 1., 2., 8. og 9. tölul. 1. mgr. 70. gr. almennra hegningarlaga.

Með hliðsjón af sakarefni málsins og 77. gr. almennra hegningarlaga þykir refsing ákærða hæfilega ákveðin fangelsi í 30 daga. Að virtum sakaferli ákærða er ekki tilefni til að skilorðsbinda þá refsingu.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 84.320 krónur, að meðtöldum virðisaukaskatti. Engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf G-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 84.320 krónur, að meðtöldum virðisaukaskatti.

B-kvk-nf V-kvk-nf en þar af voru 6 mánuðir skilorðsbundnir í 2 ár, fyrir akstur sviptur ökuréttindum. Að öðru leyti hefur sakaferill ákærða ekki áhrif við ákvörðun refsingar nú.

Ákærða er nú í þriðja sinn gerð refsing fyrir þjófnað og í annað sinn fyrir hylmingu, allt innan ítrekunartíma í skilningi 71. gr. almennra hegningarlaga nr. 19/1940.

Til refsimildunar horfir skýlaus játning ákærða á öllum stigum málsins og sú staðreynd að brot þau sem ákærði er sakfelldur fyrir í máli þessu ná öll til minniháttar verðmæta. Einnig er virt hegðun ákærða að undanförnu, en ákærði hefur framvísað vottorðum um að hann hafi sótt langtímameðferð við fíknivanda sínum og að hann búi nú á áfangaheimili þar sem honum gengur vel að fóta sig. Vísast að þessu leyti til 1., 2., 8. og 9. tölul. 1. mgr. 70. gr. almennra hegningarlaga.

Með hliðsjón af sakarefni málsins og 77. gr. almennra hegningarlaga þykir refsing ákærða hæfilega ákveðin fangelsi í 30 daga. Að virtum sakaferli ákærða er ekki tilefni til að skilorðsbinda þá refsingu.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 84.320 krónur, að meðtöldum virðisaukaskatti. Engan annan sakarkostnað leiddi af meðferð málsins.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari fyrir M-kvk-þf H-kvk-þf J-kvk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Þ-kk-nf G-kk-nf, sæti fangelsi í 30 daga.

Ákærði greiði málsvarnarþóknun skipaðs verjanda síns, P-kk-ef K-kk-ef lögmanns, 84.320 krónur, að meðtöldum virðisaukaskatti.

B-kvk-nf V-kvk-nf